**Yksi lupaus, monta lahjaa**

**Tammikuun 20.**

*”Nimettömät Narkomaanit lupaa meille vain yhden asian, ja se on vapaus huumekierteestä.”*

**Perusteksti, s.116**

Kuvittele, millaista olisi, jos tullessamme ensi kertaa Nimettömien Narkomaanien ovelle, epätoivoisina, haluten lopettaa käyttämisen, vain kohdataksemme kiivasta mainontaa: ”Kunhan vaan työskentelet askeleita etkä käytä huumeita, niin tulet menemään naimisiin, asumaan esikaupungissa, saat 2,6 lasta ja alat käyttää polyesterivaatteita. Sinusta tulee vastuuntuntoinen, tuottava yhteiskunnan jäsen ja tulet sopimaan kuninkaiden ja presidenttien seuraan. Sinusta tulee rikas ja urakehityksesi tulee olemaan nousujohteinen.” Useimmat meistä olisivat sellaista häikäilemätöntä mainontaa kohdattuaan parkaisseet ja rynnänneet ovesta ulos.

Härskin hölynpölyn ja pelottavien ennusteiden sijaan meidät vastaanotetaan toivon lupauksella: lupauksella huumekierteestä vapautumisesta. Suuri helpotus valtaa meidät, kun kuulemme, ettei meidän enää koskaan tarvitse käyttää huumeita. Meitä ei tulla pakottamaan tulemaan miksi tahansa!

Tietenkin, jonkin aikaa toipumisessa oltuamme alkaa elämässämme tapahtua hyviä asioita. Saamme lahjoja – henkisiä lahjoja, aineellisia lahjoja, lahjoja joista olemme aina uneksineet, muttemme koskaan uskaltaneet toivoakaan niitä saavamme. Ne ovat kuitenkin todellisia lahjoja – niitä ei luvattu meille vain koska tulimme NA:n jäseniksi. Ainoa mitä meille *luvataan*, on vapaus addiktiosta – ja se on enemmän kuin tarpeeksi!

**Juuri tänään:** Minulle on luvattu vapaus huumekierteestä. Saamani lahjat ovat toipumisen etuja.

Epävirallinen käännös ”Just for Today” – kirjasta, vain NA:n sisäiseen käyttöön.