**”Miten se toimii?”**

**Tammikuun 6.**

*”Kuvittelin, että minulla oli vastaus kaikkeen, mutta tänään olen iloinen siitä, että minulla ei ole.”*

**Perusteksti s. 272**

Mikä on useimpien addiktien suosituin lausahdus? ”Minä tiedän!” Valitettavasti monet meistä tulevat NA:han uskoen, että meillä on vastaus kaikkeen. Meillä on runsaasti tietoa siitä, mikä meissä on vialla. Tieto sinällään ei kuitenkaan koskaan ole auttanut meitä pysymään puhtaana.

Jäsenet, jotka ovat saavuttaneet pitkäaikaista toipumista, myöntävät auliisti, että mitä pidempään he ovat täällä, sitä enemmän heillä on opittavaa. Mutta he tietävät yhden asian: seuraamalla tätä yksinkertaista kahdentoista askeleen ohjelmaa he ovat pysyneet puhtaana. He eivät enää kysy ”miksi”; he kysyvät ”miten”. Loputtoman pohdiskelun arvo kalpenee niiden addiktien kokemuksen rinnalla, jotka ovat löytäneet tavan pysyä ja elää puhtaana.

Tämä ei tarkoita, ettemme kysyisi ”miksi” silloin, kun se on tarkoituksenmukaista. Emme tule NA:han ja lakkaa ajattelemasta! Alussa on kuitenkin hyvä muotoilla uudestaan kysymyksemme. Sen sijaan, että kysyisimme ”miksi”, me kysymme ”miten”. *Miten* työskentelen tätä askelta? *Miten* usein minun tulisi osallistua kokouksiin? *Miten* pysyn puhtaana?

**Juuri tänään**: Minulla ei ole kaikkia vastauksia, mutta tiedän, mistä löydän vastaukset, joilla on merkitystä. Tänään kysyn toiselta addiktilta: ”Miten se toimii?”

Epävirallinen käännös ”Just for Today” – kirjasta, vain NA:n sisäiseen käyttöön.