**Vastaaminen kummini ystävällisyyteen**

**Tammikuun 9.**

*”Ihmissuhteiden luominen alkaa yleensä kummista.”*

**Perusteksti s. 62**

Kummimme voi olla meille yltäkylläisenä toipumisen tiedon, viisauden ja rakastavien sanojen lähteenä. He ovat tehneet niin paljon hyväksemme. Kuunnelleet öiset puhelumme, sekä tuntikausia kestäneet kertomuksemme toipumisestamme, he ovat uskoneet meihin ja uhranneet aikaansa todistaakseen sen. He ovat rakastavasti, mutta lujasti näyttäneet meille, miten olla rehellinen. Heidän loputon myötätuntonsa myrskyisinä kausina on antanut meille voimaa jatkaa. Heidän auttamistapansa on saanut meidät etsimään vastauksia sisältämme ja sen seurauksena meistä on tullut kypsiä, vastuullisia ja luottavaisia yksilöitä.

Vaikka kummimme on antanut meille niin runsaskätisesti, vaatimatta koskaan korvausta, voimme monin tavoin osoittaa hänelle kiitollisuuttamme. Kohtelemme kummiamme kunnioittavasti. He eivät ole roskakoreja, joihin voimme kaataa kaikki elämämme roskat. Myös heillä on omat koettelemuksensa, aivan kuten meilläkin ja joskus he kaipaavat meidän tukeamme. He ovat myös ihmisiä, heilläkin on tunteet ja he arvostavat sitä jos mekin välitämme heistä. Ehkä heistä olisi mukava saada vaikka postikortti tai puhelinsoitto, joka ilmaisisi rakkautemme.

Mitä tahansa teemmekin vastataksemme kummimme ystävällisyyteen, se edistää omaa toipumistamme puhumattakaan siitä ilosta, jonka tuotamme kummillemme.

**Juuri tänään**: Kummini on huolehtinut minusta silloin kun en ole siihen itse kyennyt. Tänään teen jotain mukavaa hänelle.

Epävirallinen käännös ”Just for Today” – kirjasta, vain NA:n sisäiseen käyttöön.